Diari Oficial de la Generalitat Valenciana


Sumari del DOGV 3882, del 21-11-2000 (2000/9215)

RESOLUCIÓ de 6 de novembre de 2000, de la Conselleria de Medi Ambient, per la qual s'amplia la concessió de subvencions per a realitzar determinades actuacions als parcs naturals del Carrascar de la Font Roja, el Montgó i la Serrà d'Espadà i al Paratge Natural del Desert de les Palmes per a 2000.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9215


Organisme emissor
:   Conselleria de Medi Ambient

Tipus de document
:   Resolució

RESOLUCIÓ de 6 de novembre de 2000, de la Conselleria de Medi Ambient, per la qual s'amplia la concessió de subvencions per a realitzar determinades actuacions als parcs naturals del Carrascar de la Font Roja, el Montgó i la Serrà d'Espadà i al Paratge Natural del Desert de les Palmes per a 2000. [2000/M9215]
  
Vista l'Ordre de 4 de novembre de 1998, de la Conselleria de Medi Ambient (DOGV núm. 3.372, de 13.11.98), per la qual es regulen subvencions per a la realització de determinades actuacions als parcs naturals del Carrascar de la Font Roja, el Montgó i la Serrà d'Espadà i al Paratge Natural del Desert de les Palmes.
  
Atés que les sol·licituds presentades per a 2000 varen ser examinades i valorades per la comissió disposada en la base 7ª de l'annex I de l'ordre de convocatòria, que s'hi aplicaren les valoracions estipulades en la mateixa base i que, donat el tràmit d'audiència a les persones interessades no s'ha presentat cap al·legació.
  
Atès que s'ha incrementat, per a l'exercici 2000, mitjançant l'Ordre de 19 de juliol de 2000, de la conselleria de Medi Ambient; la dotació de la línia 1373, de transferència de capital, que finança les ajudes esmentades
  
Vista la proposta d'adjudicació que elevà la comissió de valoració, d'acord amb les atribucions que tinc conferides, resolc:
  
Article únic
  
Concedir als beneficiaris que es detallen en l'annex I les ajudes que s'hi indiquen, que són ampliació de les concedides per la Resolució del 22 de març de 2000, de la conselleria de Medi Ambient.
  
Disposicions finals
  
Primera
  
Aquesta resolució entra en vigor l'endemà d'haver sigut publicada en el Diari Oficial de la Generalitat Valenciana.
  
Segona
  
Contra la present resolució, que posa fi a la via administrativa, s'hi podrà interposar un recurs contenciós administratiu en el termini de dos mesos, a comptar de l'endemà de la notificació, davant la Sala Contenciosa Administrativa del Tribunal Superior de Justícia de la Comunitat Valenciana. Tot això, de conformitat amb el que s'estableix en els articles 10 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici de la interposició del recurs potestatiu de reposició davant d'aquesta conselleria, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb els articles 114 i 115 de la Llei 4/1999, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE de 14.01.99 i BOE de 27.11.92, respectivament.
  
València, 6 de novembre de 2000
  
El conseller de Medi Ambient,
  
FERNANDO MODREGO CABALLERO